ÁSZF

Általános szerződési feltételek

1.  A szolgáltató adatai

Cégnév: Panoráma Apartman

Roszevák Zsolt   
Székhely: 2510. Dorog, Bartók Béla u. 45.  
Adószám: 79440369-1-31  
Telefonszám: + 36 30 709 65 38   
e-mail: roszevak.zs@gmail.com

#### Web: http://panoramaapartmanesztergom.hu/

2.  Általános szabályok

– Jelen “Általános Szerződési Feltételek” szabályozzák a Szolgáltató szálláshelyének és szolgáltatásainak igénybevételével kapcsolatos feltételeket.

– Jelen szabályzat feltételei nem térnek ki a Szolgáltató által külön, pl. Utazási irodákkal, utazásközvetítőkkel kötött egyedi megállapodásokra, melyek egyedi rendelkezései eltérhetnek jelen rendelkezésektől.

3.  Szerződő fél

– A szolgáltató által nyújtott szolgáltatásokat a Vendég veszi igénybe.

– Amennyiben a szolgáltatások megrendelését a Vendég közvetlenül adja le a Szolgáltatónak, úgy a Vendég a Szerződő fél. A Szolgáltató és a Vendég együttesen – a feltételek teljesülése esetén – szerződéses felekké válnak (továbbiakban Felek).

– Amennyiben a szolgáltatások megrendelését a Vendég megbízásából egy harmadik személy (továbbiakban Közvetítő) adja le a Szolgáltatónak, úgy a Szolgáltató és a Közvetítő között megkötött szerződés szabályozza az együttműködés feltételeit. Szolgáltató nem köteles vizsgálni, hogy a Közvetítő jogszerűen képviseli-e a Vendéget.

4.  Szerződéses jogviszony

– A Vendég írásban megküldött ajánlatkérésére a Szolgáltató ajánlatot küld. Az apartman értékesítése a szabad kapacitások függvényében történik, Szolgáltató a foglalásokat azok beérkezési sorrendjében igazolja vissza.

– A szerződés a Vendég írásban (levélben, e-mailben) leadott megrendelésének a Szolgáltató írásban megküldött visszaigazolásával jön létre, és így írásban megkötött szerződésnek minősül. A Vendég által szóban leadott foglalás, módosítás, annak a Szolgáltató által szóban történt visszaigazolása nem szerződésértékű.

–A szerződés meghatározott időtartamra szól, és tartalma kiterjed a szolgáltatás tárgyára, helyére, időtartamára.

–Amennyiben a Vendég a meghatározott időtartam lejárta előtt véglegesen elhagyja a szobát, a Szolgáltató jogosult a szolgáltatás ellenértékére.

– A lejárati idő előtt megüresedett szobát a Szolgáltató jogosult újra értékesíteni.

– A szállásszolgáltatás meghosszabbítását a Vendég kezdeményezheti, melynek igénybevételéhez a Szolgáltató előzetes hozzájárulása szükséges. Ebben az esetben a Szolgáltató kikötheti a már teljesített szolgáltatás díjának megfizetését.

– A szerződés módosításához a Felek által aláírt írásbeli megállapodás szükséges.

5.  Az Apartman alapszolgáltatásai

–A Szolgáltató az elhelyezést a Panoráma Apartmanban biztosítja

–Vendéglátás: az apartman étkezést nem biztosít

6. Árak

– A Szolgáltató érvényben lévő árai, az apartman weboldalán találhatóak, valamint az apartmanban kerülnek kifüggesztésre.

– A Szolgáltató a meghirdetett árait előzetes bejelentés nélkül szabadon megváltoztathatja.

– Az árak az ÁFÁT tartalmazzák

– Az árak nem tartalmazzák a helyszínen fizetendő helyi idegenforgalmi adót (IFA). Annak aktuális mértékét a Szolgáltató a weboldalon jeleníti meg.

– A meghirdetett kedvezmények nem vonhatók össze semmilyen más kedvezménnyel.

7.  Gyermek kedvezmény

A kedvezmény mértéke:

0 - 2,99 éves korig 100% a kedvezmény a teljes felnőtt árból

3 - 9,99 éves kor között 41,67 % a kedvezmény a teljes felnőtt árból

10 - 13,99 éves kor között 33,3 % a kedvezmény a teljes felnőtt árból

14 - 17,99 éves kor között 25% a kedvezmény a teljes felnőtt árból

8. Háziállatok (kutya, macska)

Az apartman higiéniai okok miatt állatokat nem fogad .

9. Fizetési feltételek

– A Szolgáltató a Szerződő fél részére nyújtott szolgáltatásainak ellenértékére részben igényt tarthat a szolgáltatás igénybevételének megkezdése előtt, előlegfizetéssel. Előlegként a megrendelt szolgáltatások 20%-a fizetendő a megrendelést követő 5 munkanapon belül, mely feltételeket a megrendelés visszaigazolása tartalmazza.

– Az előleg fizetése történhet átutalással, készpénzzel vagy SZÉP- kártyával. A fizetéssel kapcsolatban felmerülő esetleges költségek a Szerződő felet terhelik.

– Az apartmannak a vendég érkezésekor, még az apartman elfoglalását megelőzően joga van kifizettetni a megrendelt szolgáltatások összegét.

– Szolgáltató a szerződő fél részére nyújtott szolgáltatásainak ellenértékére legkésőbb az igénybevételt követően, az apartmanból történő távozást megelőzően igényt tart. Utólagos fizetésre nincs lehetőség.

– A szerződő fél a számlát kiegyenlítheti készpénzben forintban, euróban, vagy SZÉP kártyával.

– SZÉP kártyával történő fizetés esetén a jogos kártyahasználat érdekében a Szolgáltató kérheti a Vendég személyazonosításra alkalmas közokiratának bemutatását.

– A számla a magyarországi adószabályoknak megfelelően kerül kiállításra.

– Utazási irodával, egyéb szerződött partnerrel megkötött szerződés tartalmazza az egyedi fizetési feltételeket.

– Az ajándékutalvány kiállításának előfeltétele az utalvány teljes ellenértékének előre történő kifizetése. Az ajándékutalvány felhasználása az azon feltüntetett érvényességi időn belül, és feltételekkel lehetséges a szabad kapacitások függvényében, a Szolgáltatóval történt előzetes egyeztetést követően. A fel nem használt ajándékutalvány az érvényességi idő lejártát követően érvényét veszti. Az ajándékutalvány készpénzre nem váltható.

– A Szolgáltató bizonyos időszakokra magasabb mértékű előleg fizetését is előírhatja, erről mindig az adott időszakra készült csomagajánlat, valamint visszaigazolás fizetési feltételeiben rendelkezik.

10. Lemondási, módosítási feltételek

– A megrendelt szolgáltatások módosítását, vagy lemondását kizárólag írásban fogadjuk el.

– Megrendelt és visszaigazolt foglalás dátumának vagy létszámának módosítására a szabad kapacitások függvényében van lehetőség.

– Kötbérmentes határidő, az előleg befizetésének napja. A befizetett előleg ezután már nem kerül visszautalásra, azonban egy jövőbeni foglaláskor a befizetett előleg elszámolásra kerül.

– A kötbérmentes lemondási határidőn túli lemondás vagy a lemondás elmaradása (ún. no show) esetén a befizetett előleg kötbérként kerül felszámolásra.

11. Kiemelt időszakok

– Karácsony: minden év december 24 - 26. és minden év december 30 - január 1.

– Szilveszter: minden év december 30 - január 1.

12. A szolgáltatás igénybevételének módjai és feltételei

– A Vendég az apartmant az érkezés napján 14.00 órától foglalhatja el, és az elutazás napján 10.00 óráig köteles elhagyni.

– Az apartmanban a foglaltság függvényében korai érkezés - érkezés előtti napon egyeztetve - lehetősége biztosított.

– Késői elutazási lehetőséget az apartman, a vendég távozása napján tudja pontosítani.

– A Vendég a bejelentkezés során köteles aláírni a személyes adataival kitöltött bejelentőlapot, melynek aláírásával elfogadja a Szolgáltató Általános Szerződési Feltételeit, valamint a Szolgáltató Házirendjét. A vendég az apartmanban tartózkodása során köteles betartani a Szolgáltató Házirendjét.

– A Vendég hibájából, más vendégek kárára okozott sérülésekért, a Szolgáltató felelősséget nem vállal.

– A Vendég által okozott, a Vendég miatt keletkező károk költségét a Szolgáltató a Vendégre terheli.

– Az apartman teljes területe nemdohányzó. Dohányozni az épületen kívül, az arra kijelölt helyeken szabad.

13. A szerződés teljesítésének visszautasítása, a szolgáltatási kötelezettség megszűnése

– A Szolgáltató jogosult a szállásszolgáltatásra szóló szerződést azonnali hatállyal felmondani, és a szolgáltatások nyújtását megtagadni az alábbi esetekben a vendégtől:

– A Vendég nem rendeltetésszerűen használja a rendelkezésre bocsátott apartmant;

– A Vendég fertőző betegségben szenved;

– A Vendég az apartman biztonságát, rendjét veszélyezteti, a tulajdonossal, vendégekkel, kifogásolhatóan, durván viselkedik, alkohol vagy drogok befolyása alatt áll, fenyegető, sértő vagy egyéb elfogadhatatlan viselkedést tanúsít, kárt okoz.

– A Vendég nem teljesíti a Szerződésben meghatározott fizetési kötelezettségét.

14. Elhelyezési garancia

– Amennyiben a Szolgáltató a Vendég elhelyezését a saját hibájából nem tudja biztosítani, pl. Ideiglenes üzemelési problémák, túltöltés, stb., úgy köteles a Vendég elhelyezéséről gondoskodni.

– A Szolgáltató köteles a szerződésben meghatározott szolgáltatásokat a szerződésben meghatározott áron egy másik, azonos kategóriájú szálláshelyen felajánlani, a lefoglalt időpontra. A helyettesítő szállás biztosításának valamennyi többletköltsége a Szolgáltatót terheli.

– Szolgáltató térítésmentes telefonálási lehetőséget biztosít a Vendégnek, a szálláshely változásának közlésére.

– Amennyiben a Szolgáltató ezen kötelezettségeinek maradéktalanul eleget tesz, illetve a Vendég a számára felajánlott helyettesítő szálláslehetőséget elfogadta, utólagos kártérítési igénnyel a Vendég/ Szerződő fél nem élhet.

15. A Vendég betegsége, halála

– Amennyiben a Vendég szállás szolgáltatás igénybevételének ideje alatt megbetegszik, és nem képes a saját nevében eljárni, a Szolgáltató orvosi segítséget ajánl fel.

– A Vendég betegsége/ halála esetén, a Szolgáltató, a költségeinek kompenzációjára igényt tart, a beteg/ elhunyt hozzátartozója, örököse, számlafizetője részéről az esetlegesen felmerülő orvosi és eljárási költségek, az elhalálozást megelőzően igénybe vett szolgáltatások ellenértékére, valamint a betegség/ haláleset kapcsán a felszerelésekben, berendezési tárgyakban esetlegesen keletkezett károk tekintetében.

16. A szerződő fél jogai

– A Vendég jogosult a megrendelt apartman rendeltetésszerű használatára, melyek beletartoznak a szokásos használati körbe, és nem esnek egyedi feltételek hatálya alá.

– A Vendég a szálláshelyen való tartózkodásának ideje alatt panasszal élhet a Szolgáltató által nyújtott szolgáltatások teljesítésével kapcsolatban. A Szolgáltató a Vendég szálláshelyen való tartózkodásának ideje alatt a Szolgáltatóhoz írásban igazoltan eljuttatott panasz kezelésére kötelezettséget vállal.

– A vendég panasztételi, kártérítési joga, az apartmanból történt elutazását követően megszűnik.

17. A szerződő fél kötelezettségei

– A szerződő fél köteles a Szerződésben megrendelt szolgáltatások ellenértékét a Szerződésben meghatározott időpontig és módon kiegyenlíteni.

– A Vendég köteles arról gondoskodni, hogy a felelőssége alá tartozó 18 év alatti gyermek csak felnőtt felügyelete mellett tartózkodjon a Szolgáltató apartmanjában.

18. A Szerződő fél kártérítési felelőssége

– A Vendég felelősséggel tartozik az általa okozott mindazon károkért és hátrányokért, melyeket a Szolgáltató vagy harmadik személy a Vendég vagy kísérője vagy az ő felelőssége alá tartozó más személyek hibájából elszenved. E felelősség akkor is fennáll, ha a károsult a kár helyreállítását közvetlenül a Szolgáltatótól igényli.

19. A Szolgáltató jogai

– Amennyiben a Vendég az igénybe vett vagy a Szerződésben megrendelt, de igénybe nem vett kötbérköteles szolgáltatások díjának megfizetésére vonatkozó kötelezettségének nem tesz eleget, a Szolgáltatót követelései biztosítására zálogjog illeti meg, a Vendég azon személyes tulajdontárgyaiból, amelyeket az apartmanba magával hozott.

20. A Szolgáltató kötelezettsége

– A Szolgáltató köteles a szerződés alapján megrendelt szállás szolgáltatást az érvényes előírások, szolgáltatási sztenderek szerint teljesíteni.

– A Szolgáltató köteles a Vendég írásos panaszát kivizsgálni és a probléma kezeléséhez a szükséges lépéseket megtenni, melyet írásban köteles rögzíteni.

21. A Szolgáltató kártérítési felelőssége

– A Szolgáltató felelősséget vállal minden olyan, a Vendéget ért kárért, mely a létesítményen belül, a Szolgáltató hibájából következett be.

– A Szolgáltató felelőssége nem terjed ki azokra a káreseményekre, amelyek a Szolgáltató és vendégeinek körén kívül eső elháríthatatlan ok miatt következtek be, pl természeti kár, vagy azokat a Vendég maga okozta.

– A Szolgáltató kijelölhet olyan helyeket az apartmanban, ahová a Vendég nem léphet be. Az ilyen helyeken történt esetleges károkért vagy sérülésekért a Szolgáltató nem vállal felelősséget.

– A Vendégnek az őt ért kárt azonnal jelentenie kell az apartmanban írásban, és minden szükséges adatot az apartman rendelkezésére kell bocsátania, amely a káreset körülményeinek tisztázásához, esetleg a rendőrségi jegyzőkönyv felvételéhez, a rendőrségi eljáráshoz szükséges.

– Értéktárgyakért, értékpapírokért, készpénzért a Szolgáltató csak akkor felelős, ha azokat megőrzésre kifejezetten átvette.

– Szolgáltató az apartmanban hagyott személyes tárgyakért felelősséget nem vállal.

– A Szolgáltató, a parkolójában lévő gépkocsikban keletkezett károkért felelősséget nem vállal.

– A Szolgáltató, a parkolójában lévő gépkocsikban hagyott értéktárgyakért nem vállal felelősséget.

– A Szolgáltató esetleges kártérítési kötelezettsége, a Vendéggel kötött Szerződés szerinti napi apartman ár maximum kétszerese, kivéve, ha a kár ennél kevesebb.

22. Titoktartás

– A Szolgáltató a szerződésben foglalt kötelezettsége teljesítése során köteles az információs önrendelkezési jogról és az információszabadságról szóló 2011.évi CXII. tv, és az adatvédelemmel kapcsolatos vonatkozó jogszabályok rendelkezéseinek megfelelően eljárni.

23. Vis major

Azon ok vagy körülmény, pl. háború, árvíz, tűzvész, időjárásbeli viszontagság, áramhiány, sztrájk bekövetkezése, amely felett a fél nem bír ellenőrzéssel (vis major) bármely felet felmenti a szerződésből eredő kötelezettségeinek teljesítése alól, míg ezen ok vagy körülmény fennáll. A felek minden tőlük telhetőt megtesznek, hogy ezen okok és körülmények bekövetkeztének lehetőségét a lehető legalacsonyabb szintre szorítsák, és ezáltal az okozott kárt vagy késedelmet a lehető leghamarabb helyrehozzák.

24. A felek jogviszonyában alkalmazandó jog, eljáró bíróság

A Szolgáltató és a Szerződő fél közötti jogviszonyra a magyar jogszabályok rendelkezései az irányadóak. A szolgáltatási szerződésből eredő jogvita lefolytatására a szolgáltatás helye szerint hatáskörrel rendelkező Esztergomi Járásbíróság az illetékes.

Dorog, 2014. június 15.